നിരവധി മോഷണക്കേസുകളില് പ്രതിയായ പിടിക്കിട്ടാപുള്ളിയെ എട്ട് വര്ഷങ്ങള്ക്ക് ശേഷം പൊലീസ് പൊക്കി കോഴിക്കോട്: നിരവധി മോഷണക്കേസുകളില് പ്രതിയായ പിടിക്കിട്ടാപുള്ളിയെ എട്ട് വര്ഷങ്ങള്ക്ക് ശേഷം പൊലീസ് പൊക്കി. താമരശ്ശേരി അമ്ബായത്തോട് സ്വദേശിയായ മുരുകന് എന്ന മുരുകേഷിനെ26 യാണ് അറസ്റ്റ് ചെയ്തത്.താമരശ്ശേരി കോരങ്ങാട് കൊക്കവേരുമ്മല് പി. കെ. എസ്റ്റേറ്റിലെ റബര്പ്പുരയുടെ വാതില് തകര്ത്ത് റബ്ബര് ഷീറ്റുകളും 200 കിലോഗ്രാം ഒട്ടുപാലും മോഷ്ടിച്ച് വിലപ്പന നടത്തിയ കേസില് മുരുകേഷിനെ പൊലീസ് അറസ്റ്റ് ചെയ്തിരുന്നു. കേസിലെ മൂന്നാം പ്രതിയായ മുരുകേഷ് കോടതിയില് നിന്നും ജാമ്യത്തിലിറങ്ങി തിരൂര്, മഞ്ചേരി, മുക്കം എന്നിവിടങ്ങളില് വാടക വീടെടുത്ത് ഒളിവില് താമസിച്ചു വരുകയായിരുന്നു. ജാമ്യത്തിലിറങ്ങി മുങ്ങിയ പ്രതിക്കായി പൊലീസ് അന്വേഷണം തുടങ്ങിയെങ്കിലും പിടികൂടാനായില്ല. കഴിഞ്ഞ ദിവസം കരിപ്പൂര് സ്വര്ണകടത്ത് കേസില് അറസ്റ്റിലായ പ്രതിയെ ചോദ്യം ചെയ്യുന്നതിനിടെയാണ് മുരുകേഷിനെക്കുറിച്ചുള്ള വിവരം പൊലീസിന് ലഭിക്കുന്നത്.The post നിരവധി മോഷണക്കേസുകളില് പ്രതിയായ പിടിക്കിട്ടാപുള്ളിയെ എട്ട് വര്ഷങ്ങള്ക്ക് ശേഷം പൊലീസ് പൊക്കി first appeared on MalayalamExpressOnline.